Rwanda

The Republic o Rwanda is a unitary republic o central an eastren Africae. It borders Uganda tae the north; Tanzanie tae the east; Burundi tae the sooth; an the Democratic Republic o the Congo tae the wast. Rwanda is landlockt but is notit for its lochs, parteecularly Loch Kivu, which occupies the floor o the Rift Valley alang maist o the kintra's wastren border. Awtho close tae the equator, the kintra haes a temperate climate due tae its hie elevation, wi the heichest pynt bein Munt Karisimbi. The terrain consists o muntains an gently rollin hills, wi plains an swamps in the east. Abundant wildlife, includin rare muntain gorillas, hae led tae a fast-growin tourism sector. The lairgest ceeties in Rwanda are Kigali, Gitarama, an Butare. Unlik mony African kintras, Rwanda is hame tae ae ane significant ethnic an linguistic group, the Banyarwanda. The kintra is weel kent for its native styles o dance, parteecularly the Intore dance, an for its drummers. Kinyarwanda, Inglish an French are the offeecial leids.

The earliest kent indwallers o the territory wur the Twa fowk, that still live in Rwanda as a minority the day. A series o faur migrations teuk place, leadin tae a complex ethnic an social structur. The Kinrick o Rwanda, initially a lowse confederation, grew in importance frae the 15t century tae acome the dominant ceevilisation in the region, occupyin an aurie ayont the present borders. The territory wis assigned tae Germany bi the 1884 Berlin Conference, as pairt o Ruanda-Urundi, wi the first Wastren explorers reachin the kintra in 1894. Efter Warld War I, the territory wis allocatit tae Belgium as a League o Naitions mandate. The German an Belgian regimes hivily favoured the kintra's Tutsis ower the majority Hutus which led tae tension atween the twa groups. Belgium switched allegiance tae the Hutus folaein a revolution in 1959 an the kintra became independent in 1962. The Tutsi-led Rwandan Patriotic Front (RPF) invadit in 1990, sparkin a three year Civil War. In 1994 the preses wis assassinatit, sparkin the Rwandan Genocide. Atween 500,000 an 1,000,000 Tutsis an moderate Hutus wur killed in 100 days, in well-planned attacks ordered bi the interim govrenment. The RPF quickly restairtit thair offensive, an eventually teuk control o the kintra.

Syne the end o the Genocide, Rwanda haes enjoyed poleetical an social stability. This haes permittit the development o agriculture, roads, tourism, an minin industries. Nivertheless, lairge nummers o Rwandans live in poverty as subsistence farmers. Pouer lies firmly in the haunds o the current preses, Paul Kagame, an the RPF, who hae held a majority in parliament syne 1994. Rwanda is a member o La Francophonie an haes recently jynt the East African Community an the Commonwealth o Naitions.

References

 Freemit airtins 

Govrenment
 The Republic o Rwanda offeecial govrenment site
 Visit Rwanda 
 Chief o State an Cabinet Members 

General
 Rwanda - CIA World Factbook 
 Rwanda Tourism  offeecial Rwanda Tourism Buird site



Category:Rwanda
Category:Kintras in Africae
Category:French-speakin kintras
Category:Landlocked kintras
Category:Least Developed Kintras
Category:Member states o La Francophonie
Category:Member states o the African Union
Category:Member states o the Commonweel o Naitions
Category:Member states o the Unitit Naitions
Category:Republics
Category:States an territories established in 1962